# אריאל הורוביץ

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אריאל הורוביץ (נולד ב-1970) הוא זמר ישראלי, בנם של נעמי שמר ומרדכי הורוביץ. התפרסם בעיקר בזכות להיטיו "יאללה ביי" ו"רנה".

הורוביץ, שעבד כמתכנת, למד בבית הספר למוסיקה "רימון". אחד המורים שלו בבית הספר, יהודה עדר, חבר להקת תמוז לשעבר, הפגיש אותו ב-1996 עם אנשי חברת התקליטים "הליקון", וכעבור שנתיים יצא בחברה אלבום הבכורה שלו "יאללה ביי". במקביל הוציא גם בן ארצי, בנו של שלמה ארצי, את אלבומו הראשון בהליקון, והעיתונות הרבתה לעסוק בשני האמנים החדשים, בנים של יוצרים ותיקים ומצליחים.

שיריו של הורוביץ עוררו עניין גם בשל המילים המשועשעות שלהם. תקליט השדרים הראשון מהאלבום, למשל, "סיגל נחמיאס", עסק בקצינה החתומה על טופס המילואים שלו, והשיר, כמו גם "יאללה ביי", שיצא לרדיו בהמשך, הצליח וזכה להשמעות רבות ברדיו. האלבום התאפיין בעיקר בשירי רוק גיטרות רכים, שאת כולם כתב והלחין הורוביץ. יהודה עדר הפיק מוסיקלית את האלבום, שבו השתתפו גם מאיר ישראל, אבי גרייניק, עידן אלתרמן, רונית שחר, מיקה קרני ואשתו של הורוביץ, תמר גלעדי. לאלבומה של גלעדי, האהבה מתה, שיצא בשנת 2000 כתב והלחין הורוביץ את מרבית השירים, ביניהם שיר הנושא של האלבום שנבחר כשיר השנה של אקו"ם.

באוקטובר 2001 יצא שיר ראשון מאלבומו השני: "רנה", ששאב את השראתו מהשחקנית רנה זלווגר. בתחילת 2002 יצא האלבום המלא, שנשא גם הוא את השם רנה. את האלבום הפיק עובד אפרת, ונכללו בו, מלבד הלהיטים "רנה" ו"במקביל", גם ביצוע עברי לשירו של לאונרד כהן, Tower Of Song. בשנת 2003 כתב הורוביץ לאלבומה של גלעדי, גן חורפי, את השיר "מילון חדש" והלחין את השיר "מקום אחר" למילותיה של אישתו.

בשנת 2004 הוציא הורוביץ את הסינגלים "מקדשים" ו"שווה לחיות". בניגוד לשני אלבומיו הראשונים, שיצאו בחברת הליקון, הוציא הורוביץ את הסינגלים בלייבל העצמאי בארבי רקורדס. ביולי 2004 אמור היה לצאת הסינגל השלישי מן האלבום, אלא שמותה של אימו של הורוביץ, נעמי שמר, גרם לשינוי בתוכניות. האלבום המלא של הורוביץ, מנסה ספר, יצא לבסוף באוקטובר של אותה שנה.

## [עריכה] דיסקוגרפיה

- יאללה ביי - הליקון - 1998
- רנה - הליקון - 2002
- מנסה ספר - בארבי רקורדס - 2004

## [עריכה] קישורים חיצוניים

- אריאל הורוביץ, באתר MOOMA
- אריאל הורוביץ - האתר הרשמי
- אריאל הורוביץ, באתר "מגזין במה"
- אריאל הורוביץ, באתר E! Online, ערוץ הבידור (ישראל)

מקור: http://he.wikipedia.org../../../%D7%90/%D7%A8/%D7%99/%D7%90%D7%A8%D7%99%D7%90%D7%9C_%D7%94%D7%95%D7%A8%D7%95%D7%91%D7%99%D7%A5.html

קטגוריות: זמרים לפי שפה: עברית | זמרים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש